钦定古今图书集成/明伦汇编/皇极典/第002卷 > 礼记 > 《缁衣》
## 钦定古今图书集成/明伦汇编/皇极典/第002卷 > 礼记 > 《缁衣》

子曰：“为上可望而知也，为下可述而志也，则君不疑
于其臣，而臣不惑于其君矣。”《尹告》曰：“惟尹躬及汤，咸
有壹德。《诗》云：‘淑人君子，其仪不忒’。”

又

子曰：“上人疑则百姓惑，下难知则君长劳。故君民者，
章好以示民俗，慎恶以御民之淫，则民不惑矣。臣仪
行，不重辞，不援其所不及，不烦其所不知，则君不劳
矣。《诗》云：‘上帝板板，下民卒’。”《小雅》曰：“匪其止共，维王
之卭。”

又

君毋以小谋大，毋以远言近，毋以内图外，则大臣不
怨，迩臣不疾，而远臣不蔽矣。